Norbert Rier

Norbert Rier (nassüü 'l 14 de Avril 1960 in Castelrut) l'è un müsegh Südtirules, cugnussüü suratüt perchè a l'è 'l cantant e leader di famus Kastelruther Spatzen. De mestée 'l Norbert Rier el fà 'l vilàn e cunt la sua miée Isabella 'l gh'ha quater bagaj. El Norbert Rier l'è, intra l'olter, el barba di sciadur prufessiunista Peter Fill e Denise Karbon.

El Norbert Rier el gh'ha na vus ben particulara che al didincö l'è divegnüda una vera e propia marca de garansia per tücc i so fans in gir per el mund. A l'è pö divegnüü inscí famus int el mund de la Volksmusik, che ij Edlseer (una banda de Volksmusik de la Stiria) l'han imurtaláa int una famusa cansun, de l'an 1997, ciamada "Madonna mia (sie ist verliebt in Norbert Rier)!".

 Literadüra 
 Norbert Rier: Danke Fans! Die authentische Autobiographie des Kastelruther Spatzen Chefs. BLV Buchverlag, München 2006, ISBN 3835402587.

 Ligam Web 
 Norbert Rier